**Kumārajīva** (en sánscrito: *कुमारजीव*, en chinés simplificado 鳩摩羅什, en chinés tradicional 鸠摩罗什, en pinyin Jiūmóluóshí), nado no reino de Kucha en 344 e finado en Chang'an en 413 foi un monxe budista, estudoso, misioneiro e tradutor. Comezou estudando as ensinanzas das escolas Sarvastivada, despois estudou co monxe Buddhasvāmin e finalmente converteuse nun seguidor do budismo Mahayana, estudando a doutrina Mādhyamaka de Nāgārjuna.

Traxectoria
-----------

O seu pai, Kumārāyana, fillo dun ministro dun dos reinos da India, renunciou ao seu dereito á posición hereditaria como ministro para facerse monxe. A súa nai foi Jīvaka, a irmá máis nova do rei cuxana nun dos reinos de Asia Cenctral. Cando Kumārajīva tiña sete anos, a súa nai renunciou á vida secular para entrar ao sacerdocio e percorreu xunto a el a India e outros países afondando nos seus coñecementos sobre budismo. Primeiro estudou budismo Hinayana e máis tarde recibiu instrución no budismo Mahāyāna tendo como mestre a Shuryasoma. Cando regresou á súa casa, comezou a propagar o budismo Mahāyāna, e a súa reputación estendeuse ata a China.

No ano 328 Fu Chien, gobernante da dinastía Jin, ordenou ao xeneral Li Kuang invadir Kushana e outros países, e que trouxese no seu regreso á capital Chang'an a Kumārajīva. Li Kuang tomou a Kumārajīva prisioneiro, pero no camiño de regreso decatouse da caída da dinastía Jin. Li Kuang decidiu permanecer en Liang-chou onde mantivo a Kumārajīva prisioneiro durante dezaseis anos. Finalmente, Kumārajīva terminou o seu camiño a Chang-an no ano 401 a invitación de Yao Hsing gobernante da dinastía Jin tardía. Alí foi nomeado mestre da nación e mergullouse na tradución das escrituras budistas.

Traducións
----------

De acordo á colección de textos concernentes aos Tripitaka, traduciu 35 obras en 294 volumes, lográndoo en só dez anos. Entre as súas traducións máis salientables están o Sutra do Loto, o Sutra Gran Sabedoría, o Sutra Pequena Sabedoría, o Sutra Vimalikirti, o Sutra Rei Benevolente, o Sutra Amida, as Dez Divisións de Regras Monásticas, os Tratados da Gran Perfección e Sabedoría, os Tratados do Camiño do Medio, o Tratado dos Cen Versos, o Tratado dos Vinte Portóns e o Tratado de Establecemento da Verdade.

As traducións de Kumārajīva foron encomiadas polas xeracións posteriores, pola súa excelencia e claridade. Estas influírron fondamente o subseguinte desenvolvemento do budismo na China e no Xapón. Kumārajīva tamén deixou moitos discípulos, máis de trescentos segundo algunhas fontes.

Notas
-----

1. 1 2  Pollard 2015, p. 287.
2. ↑  Kumar, Yukteshwar. *A History of Sino-Indian Relations*, 2005. páx. 107
3. ↑  Nan, Huai-Chin. *Basic Buddhism: Exploring Buddhism and Zen*, 1997. páx. 84

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Kumārajīva Modificar a ligazón no Wikidata*** |

### Bibliografía

* The Soka Gakkai Dictionary of Budhism ISBN 4-412-01205-0
* Pollard, Elizabeth (2015). *Worlds Together Worlds Apart*. 500 Fifth Ave New York, NY: W.W. Norton Company Inc. pp. 287. ISBN 978-0-393-91847-2.

### Ligazóns externas

* Budismo Nichiren

* Portal:India
* Portal:China

|  |  |
| --- | --- |
| Control de autoridades | 
* Wd: Q335293
* WorldCat
* VIAF: 106964949
* BAV: ADV10180961
* BIBSYS: 90824793
* BNF: 13547195r
* BRE: 2121481
* CERL: cnp00349549
* CiNii: DA01838275
* DeutscheBio: 104083298
* EBID: ID
* FAST: 1829445
* GND: 104083298
* Gutenberg: 31248
* ISNI: 0000000081721598
* LCCN: n50052023
* NCL: 002390380
* NDL: 00318891
* NKC: jx20080526007
* NLA: 36730695
* openMLOL: 420197
* Orthodox Encyclopedia: 2462237
* SUDOC: 050795228

 |